[pic] | COMISIA EUROPEANĂ |

Bruxelles, 7.7.2010

COM(2010)364 final

RAPORT AL COMISIEI CĂTRE PARLAMENTUL EUROPEAN ŞI CĂTRE CONSILIU

PRIVIND APLICAREA DE CĂTRE STATELE MEMBRE A DIRECTIVEI 95/50/CE A CONSILIULUI PRIVIND PROCEDURILE UNITARE DE CONTROL ÎN TRANSPORTUL RUTIER DE MĂRFURI PERICULOASE

CUPRINS

RAPORT AL COMISIEI CĂTRE PARLAMENTUL EUROPEAN ŞI CĂTRE CONSILIU PRIVIND APLICAREA DE CĂTRE STATELE MEMBRE A DIRECTIVEI 95/50/CE A CONSILIULUI PRIVIND PROCEDURILE UNITARE DE CONTROL ÎN TRANSPORTUL RUTIER DE MĂRFURI PERICULOASE 1

1. Introducere 4

2. Istoric 4

3. Directiva 95/50/CE 5

4. Rapoarte din partea statelor membre ale UE şi a Norvegiei 5

5. Calcularea datelor 6

6. Evoluţia controalelor şi rezultatele acestora 6

7. Compararea datelor 7

7.1. Frecvenţa controalelor 7

7.2. Clasificarea controalelor în funcţie de locul de origine 8

7.3. Procentul de vehicule neconforme 8

7.4. Clasificarea vehiculelor neconforme în funcţie de locul de origine 8

7.5. Frecvenţa imobilizării vehiculelor 8

7.6. Clasificarea în funcţie de categoriile de risc 9

7.7. Tipuri de sancţiuni 9

8. Concluzii 9

Anexa I – Evoluţia numărului de controale, neconformităţi şi încălcări din categoria 1 11

Anexa II – Frecvenţa controalelor la un milion de tone-kilometri 12

Anexa III - Clasificarea controalelor în funcţie de locul de origine 12

Anexa IV – Procentul de vehicule neconforme cu ADR 12

Anexa V - Clasificarea vehiculelor neconforme cu ADR în funcţie de locul de origine 12

Anexa VI - Frecvenţa imobilizării vehiculelor neconforme cu ADR 12

Anexa VII - Clasificarea în funcţie de categoriile de risc 12

Anexa VIII – Tipuri de sancţiuni pentru un vehicul neconform cu ADR 12

Anexa IX – Transportul rutier anual de mărfuri periculoase în milioane de tone-kilometri 12

.

INTRODUCERE

Directiva 95/50/CE a Consiliului privind procedurile unitare de control în transportul rutier de mărfuri periculoase a fost adoptată la 6 octombrie 1995[1], statele membre fiind obligate să adopte actele cu putere de lege şi actele administrative necesare pentru a se conforma directivei până la 1 ianuarie 1997.

Directiva 95/50/CE prevede că fiecare stat membru trebuie să trimită Comisiei pentru fiecare an calendaristic în termen de cel mult 12 luni de la sfârşitul anului respectiv un raport privind aplicarea directivei[2]. De asemenea, directiva prevede că, cel puţin o dată la trei ani, Comisia trebuie să trimită Parlamentului European şi Consiliului un raport privind aplicarea directivei de către statele membre[3].

Raportul Comisiei se bazează pe rapoartele anuale primite din partea statelor membre. Prezentul document reprezintă al patrulea raport privind aplicarea Directivei 95/50/CE a Consiliului în statele membre şi se referă la perioada 2006-2007. Primul raport[4] a cuprins perioada 1997-1998, al doilea raport[5], perioada 1999-2002, iar al treilea raport[6], perioada 2003-2005.

ISTORIC

Directiva 94/55/CE a Consiliului din 21 noiembrie 1994 de apropiere a legislaţiilor statelor membre privind transportul rutier de mărfuri periculoase[7], cu modificările ulterioare[8], a introdus norme armonizate pentru transportul de mărfuri periculoase între statele membre, precum şi la nivel naţional, în cadrul statelor membre.

Anexele tehnice la Directiva 94/55/CE sunt identice, din punct de vedere al conţinutului, cu anexele tehnice la acordul internaţional ADR[9]. În consecinţă, Directiva 94/55/CE transpune în legislaţia comunitară dispoziţiile tehnice ale ADR, care prevede norme uniforme privind siguranţa transportului rutier internaţional de mărfuri periculoase. Valoarea adăugată a directivei constă în faptul că aceasta extinde de asemenea normele la traficul naţional în vederea armonizării condiţiilor transportului rutier de mărfuri periculoase în cadrul Comunităţii şi, prin aceasta, în vederea îmbunătăţirii, în acelaşi timp, a siguranţei rutiere la nivel naţional.

Anexa A la Directiva 94/55/CE conţine lista mărfurilor periculoase care pot fi transportate pe cale rutieră şi prevede norme pentru ambalarea, etichetarea şi descrierea mărfurilor în documentele de transport. Anexa B stabileşte normele privind vehiculele şi operaţiunile de transport.

Trebuie menţionat că Directiva 94/55/CE a fost abrogată începând cu 30 iunie 2009 şi înlocuită de Directiva 2008/68/CE a Parlamentului European şi a Consiliului din 24 septembrie 2008 privind transportul interior de mărfuri periculoase[10]. Cu toate acestea, Directiva 2008/68/CE menţine aceeaşi abordare ca Directiva 94/55/CE în ceea ce priveşte includerea dispoziţiilor tehnice ale ADR.

DIRECTIVA 95/50/CE

În contextul Directivei 94/55/CE şi pentru a îmbunătăţi nivelul de siguranţă în transportul de mărfuri periculoase, precum şi pentru a asigura executarea de controale la un nivel suficient şi în mod armonizat, Consiliul a adoptat la 6 octombrie 1995 Directiva 95/50/CE privind procedurile unitare de control în transportul rutier de mărfuri periculoase. Directiva respectivă include o fişă de control armonizată utilizată de statele membre, precum şi o listă armonizată a codurilor încălcărilor. În 2004 anexele la directiva menţionată au fost modificate[11], iar sistemul de coduri ale încălcărilor a fost transformat în trei categorii de risc începând cu anul 2005.

Controalele uniforme privesc toate operaţiunile de transport rutier al mărfurilor periculoase pe teritoriul unui stat membru sau care intră pe teritoriul acestuia din ţări terţe, independent de ţara în care este înmatriculat vehiculul. Directiva are scopul de a garanta că un procent semnificativ de loturi de mărfuri periculoase transportate pe cale rutieră sunt controlate prin sondaj, controalele acoperind în acelaşi timp o parte importantă din reţeaua rutieră.

Ca măsură preventivă, sau după ce în traficul rutier s-au înregistrat încălcări care periclitează siguranţa, se pot efectua, de asemenea, controale la sediile întreprinderilor[12]. Cu toate acestea, Directiva 95/50/CE nu cuprinde cerinţe de raportare privind astfel de controale.

RAPOARTE DIN PARTEA STATELOR MEMBRE ALE UE şI A NORVEGIEI

În elaborarea rapoartelor, statelor membre li se solicită să utilizeze categoriile de risc din anexa II la Directiva 95/50/CE şi să prezinte raportul în conformitate cu anexa III la directivă. Norvegia a transmis întotdeauna un raport anual şi a solicitat să fie inclusă în raportul Comisiei către Parlamentul European şi către Consiliu.

Nu toate statele membre au transmis informaţiile în formatul standard. De exemplu, unele state membre au utilizat codurile din fişa de control anterioară (anexa I la directivă, înainte de modificarea din 2004), iar alte state membre au avut propriile sisteme de clasificare a încălcărilor.

Au fost primite rapoarte din partea tuturor statelor membre pentru anii 2006 şi 2007; cu toate acestea, numeroase rapoarte au fost incomplete. Aceste neajunsuri au condus la lacunele din tabelele prezentului raport. Acestea sunt indicate prin semnul „#N/A” (nedisponibil).

Anexele la prezentul raport conţin sinteza rapoartelor din partea statelor membre. Prezentarea şi analiza datelor trebuie să ţină cont de faptul că modelul raportului a fost modificat în 2004.

Anexa I conţine evoluţia numărului de controale înregistrate în fiecare stat membru în perioada 2003-2007, procentul de vehicule care nu sunt conforme cu normele pentru 2006-2007 şi procentul încălcărilor din categoria de risc 1 pentru 2006-2007.

În analizarea evoluţiei din capitolul 6 şi a statisticilor de la 7.6 Clasificarea în funcţie de categoriile de riscc , trebuie remarcat că indicatorul pentru Spania este scăzut din cauza unei interpretări greşite a numărului de vehicule care nu sunt conforme cu ADR.

O serie de state membre au transmis rapoarte în care suma încălcărilor diferă de numărul de vehicule care nu sunt conforme cu dispoziţiile ADR. Acest lucru nu ar trebui să fie posibil, întrucât statelor membre li se solicită să raporteze numai privind categoria cea mai gravă de încălcare pentru fiecare vehicul.

CALCULAREA DATELOR

Statelor membre li s-a solicitat să furnizeze în raport, dacă este posibil, o estimare a cantităţii de mărfuri periculoase transportate anual în tone sau în tone-kilometri. Numai 5 state membre au furnizat informaţiile respective.

Pentru a realiza o comparaţie obiectivă între diferitele state membre, volumul transportului de mărfuri periculoase pentru fiecare stat membru a fost extras din datele Eurostat[13]. Informaţiile au fost utilizate pentru a estima frecvenţa controalelor la un milion de tone-kilometri.

Nu au existat statistici Eurostat pentru Ungaria în 2006 şi pentru Malta în 2006-2007. Pentru Ungaria, informaţiile au fost extrapolate din datele pentru 2007-2008. Pentru Malta, volumul de mărfuri transportate a fost furnizat de autoritatea malteză competentă.

Statisticile Eurostat sunt prezentate în anexa IX.

EVOLUţIA CONTROALELOR şI REZULTATELE ACESTORA

Tabelul din anexa I oferă o privire de ansamblu asupra evoluţiei în timp a controalelor rutiere din fiecare stat membru. Primul rând indică numărul de controale. Al doilea conţine procentul vehiculelor controlate la care s-a descoperit cel puţin o încălcare. Pe al treilea rând este menţionat procentul de controale în cadrul cărora încălcarea cea mai gravă a fost de categoria 1, respectiv cea mai gravă încălcare.

Datele din anexa I încep în 2006, cu excepţia numărului de controale, în cazul căruia sunt incluse informaţiile din raportul anterior.

La sfârşitul tabelului sunt menţionate medii pentru Uniunea Europeană şi statistici din Norvegia.

Trebuie precizat că, din cauza datelor lipsă din rapoartele statelor membre:

- numărul total de controale pentru anii 2006 şi 2007 nu include Estonia;

- procentul vehiculelor controlate la care s-a descoperit cel puţin o încălcare a dispoziţiilor pentru anul 2006 nu cuprinde Germania, Estonia sau Spania; pentru anul 2007 nu sunt incluse Estonia şi Spania;

- procentul de încălcări de categoria 1 pentru anul 2006 nu include Bulgaria, Germania sau Portugalia.

Informaţiile privind procentul de încălcări de categoria 1 pot induce în eroare în cazul unor state membre. În cazul în care a fost raportată mai mult de o încălcare în cadrul unui control, procentul de încălcări de categoria 1 tinde să fie mai scăzut decât valoarea corectă. Pentru anul 2006, acest lucru a fost valabil pentru Franţa, Țările de Jos, Polonia şi Portugalia; pentru 2007, pentru Bulgaria, Țările de Jos, Polonia şi Portugalia.

Unele state membre prezintă un număr mai scăzut de încălcări decât numărul de vehicule care nu sunt conforme dispoziţiilor. Acest lucru este valabil pentru Belgia, Italia, Ungaria, Malta şi Suedia. Aceasta nu ar trebui să influenţeze procentul în mod sistematic. Există situaţii în care autorităţile de aplicare a legii raportează numai în cazul constatării unor încălcări, însă nu oferă nicio informaţie privind încălcările sau privind sancţiunile care se aplică. Această problemă este analizată mai detaliat la punctul 7.6.

COMPARAREA DATELOR

În continuare se oferă informaţii şi analize mai detaliate privind datele furnizate de statele membre legate de controalele acestora. Anexele II-VIII ilustrează, prin intermediul histogramelor, situaţia din fiecare stat membru în anii 2006 şi 2007.

Frecvenţa controalelor

Anexa II oferă o privire de ansamblu asupra frecvenţei controalelor rutiere din statele membre pentru anii 2006 şi 2007. Frecvenţa este exprimată ca raportul numărului de controale la un milion de tone-kilometri de mărfuri periculoase transportate în fiecare stat membru.

În 2006, media în UE era de 2,95 controale la un milion de tone-kilometri; în 2007 aceasta era de 3,50, ceea ce presupune o creştere cu 18,6%. Bulgaria şi Ungaria au o frecvenţă excepţional de ridicată a controalelor. Fără cifrele disponibile pentru Bulgaria şi Ungaria, media pentru UE ar fi de 2,33 în 2006 şi de 2,90 în 2007, iar creşterea anuală ar fi de 24,5%.

Clasificarea controalelor în funcţie de locul de origine

Statelor membre li se solicită să îşi clasifice statisticile în funcţie de locul de înregistrare a vehiculului. Anexa III la prezentul raport oferă o privire de ansamblu asupra controalelor în funcţie de locul de origine a vehiculului.

În analiza rezultatelor, trebuie să se ţină cont de poziţia geografică a fiecărui stat membru; de exemplu, pe insule există mai puţin tranzit rutier de marfă.

Datele pentru 2006 lipsesc din partea următoarelor state membre: Bulgaria, Germania, Estonia, Portugalia şi Slovacia, iar pentru 2007 din partea Estoniei.

Procentul de vehicule neconforme

Anexa IV indică procentul de vehicule controlate care prezintă cel puţin o încălcare a normelor.

Procentul de vehicule neconforme diferă considerabil între statele membre, ajungând la aproape 80% în Portugalia, în timp ce într-o serie de state membre este sub 5%.

Datele pentru 2006 lipsesc din partea următoarelor state membre: Germania şi Estonia; pentru 2007, din partea Estoniei. Indicatorul pentru Spania este scăzut din cauza unei interpretări greşite a numărului de vehicule care nu sunt conforme cu normele.

Clasificarea vehiculelor neconforme în funcţie de locul de origine

Graficul din anexa V indică distribuţia vehiculelor neconforme cu dispoziţiile, în funcţie de locul de origine a vehiculului.

În analiza rezultatelor trebuie să se ţină cont de poziţia geografică a fiecărui stat membru.

Datele pentru 2006 lipsesc din partea următoarelor ţări: Germania şi Estonia; pentru 2007, din partea Estoniei. Slovacia a furnizat informaţiile, însă nu a raportat nicio încălcare pentru anul 2006.

Frecvenţa imobilizării vehiculelor

Graficul din anexa VI ilustrează procentul de vehicule imobilizate dintre cele care încălcă normele.

Frecvenţa imobilizării diferă considerabil între statele membre; în Bulgaria fiecare vehicul care încălca normele a fost imobilizat în 2006, în timp ce mai multe state membre nu au raportat nicio imobilizare a unui vehicul.

Următoarele state membre nu au furnizat date pentru 2006: Germania, Italia, Portugalia şi Slovacia; pentru anul 2007: Franţa, Italia şi Portugalia.

Următoarele state membre au raportat că în 2006 nu s-au înregistrat imobilizări: Estonia, Spania, Cipru, Lituania şi Malta; pentru anul 2007: Cipru, Estonia, Spania, Letonia, Malta şi Suedia.

Clasificarea în funcţie de categoriile de risc

Graficul din anexa VII ilustrează distribuţia gravităţii încălcărilor. Ar fi trebuit înregistrată numai cea mai ridicată categorie de risc detectată în timpul controlului.

Numărul total de încălcări raportate ar trebui să fie egal cu numărul vehiculelor care nu sunt conforme cu normele. Ultima coloană din graficul din anexa VII reprezintă suma încălcărilor împărţită la numărul de vehicule neconforme. Aceasta ar trebui să fie egală cu 100% deoarece ar fi trebuit raportate numai cele mai grave încălcări.

În cazul în care aceasta este sub 100%, raportarea privind încălcările nu este completă. În cazul în care suma este mai mare de 100%, au fost raportate mai multe încălcări în cadrul unui control.

Pentru 2006, Bulgaria, Germania şi Portugalia nu au furnizat date privind categoriile de risc. Slovacia nu a constatat încălcări.

Pentru 2007, toate statele membre au transmis datele solicitate.

Tipuri de sancţiuni

Graficul din anexa VIII ilustrează distribuţia sancţiunilor aplicate de fiecare stat membru.

În statele membre, există sisteme diferite de aplicare a amenzilor şi de urmărire penală.

Unele state membre au indicat raportarea mai multor sancţiuni pentru un vehicul. Prin urmare, suma procentelor nu trebuie să fie egală cu 100%.

Rezultatele pentru Spania sunt necorespunzătoare din cauza unei interpretări greşite a numărului de vehicule care nu sunt conforme cu normele ADR. În plus, anumite state membre nu au furnizat informaţii privind anumite tipuri de sancţiuni. Nu este clar dacă sancţiunile nu au fost aplicate sau nu au fost raportate.

Bulgaria, Germania, Italia şi Portugalia nu au raportat sancţiuni pentru anul 2006; pentru 2007, acest lucru este valabil pentru Italia şi Portugalia.

CONCLUZII

Toate statele membre au efectuat controale rutiere în conformitate cu Directiva 95/50/CE. S-a înregistrat o îmbunătăţire a volumului şi calităţii datelor care au fost transmise Comisiei. Majoritatea statelor membre utilizează formatele corecte de raportare. Pe parcursul controalelor se constată în continuare că un anumit procent de vehicule încalcă legislaţia. Numărul încălcărilor în cadrul unui control pare să fie stabil.

Numărul controalelor în UE a crescut cu aproximativ 20% în perioada 2006-2007, ridicându-se la aproape 285 000 de controale anuale în 2007. În aproximativ unul din opt controale s-a detectat o încălcare. Aproximativ 40% din încălcări au prezentat cel mai înalt grad de gravitate. În consecinţă, în urma controlului, au fost imobilizate aproape 10 000 de vehicule. Acest lucru demonstrează clar că aplicarea practică a normelor privind transportul rutier de mărfuri periculoase este utilă, contribuind la îmbunătăţirea siguranţei.

Comisia va avea în vedere elaborarea de recomandări pentru a armoniza în continuare interpretarea şi conţinutul informaţiilor transmise de statele membre în rapoartele lor anuale.

Anexa I – Evoluţia numărului de controale, neconformităţi şi încălcări din categoria 1

Alineatul (6) din raport conţine informaţii suplimentare privind acest tabel.

COUNTRY/YEAR | 2003 | 2004 | 2005 | 2006 | 2007 |

Nr. de controale | 5831 | 5420 | 5273 | 7089 | 7580 |

AT | % Non-conform | 36,49% | 36,00% |

% Risk Cat. 1 | 24,62% | 24,55% |

Nr. de controale | 2919 | 3417 | 3835 | 3977 | 4133 |

BE | % Non-conform | 38,52% | 39,90% |

% Risk Cat. 1 | 47,36% | 30,47% |

Nr. de controale | 19206 | 27996 |

BG | % Non-conform | 2,49% | 1,24% |

% Risk Cat. 1 | #N/A | 23,15% |

Nr. de controale | 75 | 181 |

CY | % Non-conform | 1,33% | 0,55% |

% Risk Cat. 1 | 100,00% | 0,00% |

Nr. de controale | 11334 | 17796 | 6694 | 7691 |

CZ | % Non-conform | 5,83% | 5,60% |

% Risk Cat. 1 | 26,46% | 17,87% |

Nr. de controale | 106653 | 103975 | 88915 | 83760 | 86225 |

DE | % Non-conform | #N/A | 20,18% |

% Risk Cat. 1 | #N/A | 47,00% |

Nr. de controale | 311 | 621 | 708 | 889 | 646 |

DK | % Non-conform | 55,46% | 52,79% |

% Risk Cat. 1 | 34,08% | 40,76% |

Nr. de controale | 74 | 67 | #N/A | #N/A |

EE | % Non-conform | #N/A | #N/A |

% Risk Cat. 1 | 20,41% | 37,50% |

Nr. de controale | 96 | 211 | 1106 | 614 | 456 |

EL | % Non-conform | 13,36% | 16,89% |

% Risk Cat. 1 | 52,44% | 64,94% |

Nr. de controale | 36782 | 30453 | 32591 | 40023 | 42787 |

ES | % Non-conform | 0,25% | 0,19% |

% Risk Cat. 1 | 67,90% | 66,69% |

Nr. de controale | 2394 | 2536 | 2401 | 2530 | 3025 |

FI | % Non-conform | 36,56% | 33,92% |

% Risk Cat. 1 | 31,35% | 18,62% |

Nr. de controale | 22951 | 28122 | 23341 | 5566 | 6388 |

FR | % Non-conform | 10,28% | 22,70% |

% Risk Cat. 1 | 26,60% | 22,07% |

Nr. de controale | 74546 | 41609 | 35555 | 25995 |

HU | % Non-conform | 1,63% | 4,30% |

% Risk Cat. 1 | 23,10% | 27,03% |

Nr. de controale | 356 | 375 | 815 | 630 | 731 |

IE | % Non-conform | 32,54% | 44,60% |

% Risk Cat. 1 | 34,15% | 24,54% |

Nr. de controale | 2797 | 3135 | 3963 | 4105 | 4515 |

IT | % Non-conform | 32,35% | 34,55% |

% Risk Cat. 1 | 72,82% | 69,90% |

Nr. de controale | 189 | 258 | 311 | 419 |

LT | % Non-conform | 29,58% | 16,95% |

% Risk Cat. 1 | 23,91% | 15,49% |

Nr. de controale | 313 | 100 | 190 | 190 | 182 |

LU | % Non-conform | 64,21% | 68,13% |

% Risk Cat. 1 | 15,75% | 49,19% |

Nr. de controale | 403 | 417 | 823 | 1609 |

LV | % Non-conform | 11,42% | 10,19% |

% Risk Cat. 1 | 25,53% | 29,27% |

Nr. de controale | 36 | 33 | 75 |

MT | % Non-conform | 51,52% | 76,00% |

% Risk Cat. 1 | 23,53% | 34,09% |

Nr. de controale | 2362 | 2138 | 1949 | 2750 | 7340 |

NL | % Non-conform | 26,65% | 14,69% |

% Risk Cat. 1 | 57,82% | 57,16% |

Nr. de controale | 13505 | 15840 | 39057 |

PL | % Non-conform | 11,14% | 2,96% |

% Risk Cat. 1 | 27,19% | 15,52% |

Nr. de controale | 67 | 192 | 171 | 235 | 137 |

PT | % Non-conform | 76,17% | 73,72% |

% Risk Cat. 1 | #N/A | 42,50% |

Nr. de controale | 2914 | 4517 |

RO | % Non-conform | 9,37% | 5,58% |

% Risk Cat. 1 | 69,60% | 64,77% |

Nr. de controale | 6333 | 5109 | 6375 | 4182 | 4219 |

SE | % Non-conform | 29,60% | 20,27% |

% Risk Cat. 1 | 22,08% | 24,04% |

Nr. de controale | 4178 | 3228 | 2179 | 1621 | 1041 |

SI | % Non-conform | 17,89% | 19,50% |

% Risk Cat. 1 | 42,76% | 39,41% |

Nr. de controale | 83 | 247 | 300 |

SK | % Non-conform | 0,00% | 0,67% |

% Risk Cat. 1 | #N/A | 0,00% |

Nr. de controale | 6124 | 4863 | 5762 | 4851 | 8221 |

UK | % Non-conform | 13,69% | 30,76% |

% Risk Cat. 1 | 19,13% | 30,01% |

Nr. de controale | 244710 | 285466 |

EU | % Non-conform | 12,11% | 14,44% |

% Risk Cat. 1 | 40,57% | 41,06% |

Nr. de controale | 632 | 417 |

NO | % Non-conform | 34,65% | 34,53% |

% Risk Cat. 1 | 21,27% | 15,97% |

Anexa II – Frecvenţa controalelor la un milion de tone-kilometri

Punctul 7.1 din raport conţine informaţii suplimentare privind acest tabel.

[pic]

[pic]

Anexa III - Clasificarea controalelor în funcţie de locul de origine

Punctul 7.2 din raport conţine informaţii suplimentare privind acest tabel.

[pic]

[pic]

Anexa IV – Procentul de vehicule neconforme cu ADR

Punctul 7.3 din raport conţine informaţii suplimentare privind acest tabel.

[pic]

[pic]

Anexa V - Clasificarea vehiculelor neconforme cu ADR în funcţie de locul de origine

Punctul 7.4 din raport conţine informaţii suplimentare privind acest tabel.

[pic]

[pic]

Anex a VI - Frecvenţa imobilizării vehiculelor neconforme cu ADR

Punctul 7.5 din raport conţine informaţii suplimentare privind acest tabel.

[pic]

[pic]

Anexa VII - Clasificarea în funcţie de categoriile de risc

Punctul 7.6 din raport conţine informaţii suplimentare privind acest tabel.

[pic][pic]

Anexa VIII – Tipuri de sancţiuni pentru un vehicul neconform cu ADR

Punctul 7.7 din raport conţine informaţii suplimentare privind acest tabel.

[pic][pic]

Anexa IX – Transportul rutier anual de mărfuri periculoase în milioane de tone-kilometri

Alineatul (5) din raport conţine informaţii suplimentare privind acest tabel.

MS/year |1999 |2000 |2001 |2002 |2003 |2004 |2005 |2006 |2007 |2008 | |AT |960 |924 |1064 |985 |1132 |940 |972 |1122 |1054 |1178 | |BE |2768 |3545 |4177 |3779 |2623 |2284 |2473 |2203 |2191 |1904 | |BG |: |: |: |: |: |: |: |438 |491 |694 | |CY |: |: |: |134 |118 |159 |221 |166 |224 |181 | |CZ |: |2905 |2117 |1905 |2172 |1498 |1814 |1875 |1376 |1140 | |DE |12261 |12782 |13437 |12034 |12777 |13524 |13158 |13717 |12834 |13616 | |DK |887 |853 |827 |998 |780 |901 |693 |933 |620 |1256 | |EE |: |: |: |: |25 |24 |286 |193 |276 |189 | |EL |: |: |: |: |2040 |3875 |1975 |3085 |2228 |3144 | |ES |8998 |10690 |10300 |12036 |12185 |12669 |12474 |12700 |12671 |12605 | |FI |1946 |2077 |2427 |2253 |2401 |1818 |2165 |2317 |1847 |1574 | |FR |8328 |7607 |8132 |8471 |8797 |8701 |8825 |9456 |9755 |9441 | |HU |: |: |: |: |: |: |: |1099 |1217 |1348 | |IE |597 |954 |1139 |1094 |1414 |1468 |1403 |1340 |1291 |1351 | |IT |10875 |10894 |11086 |10523 |10131 |9935 |11406 |10777 |11392 |: | |LT |: |: |: |: |1173 |1151 |383 |461 |461 |384 | |LU |200 |189 |245 |337 |327 |344 |444 |445 |468 |364 | |LV |: |: |: |117 |153 |97 |159 |154 |162 |185 | |MT | | | | | | | |28 |28 | | |NL |950 |848 |2123 |1680 |1664 |2021 |2203 |2390 |2098 |2554 | |PL |: |: |: |: |: |3651 |3649 |3267 |4708 |5380 | |PT |1571 |1276 |1775 |1730 |1900 |2066 |1984 |2046 |1979 |1846 | |RO |: |: |: |: |: |: |: |2559 |2057 |1782 | |SE |: |1779 |1623 |2009 |1778 |1450 |1634 |1743 |1409 |1265 | |SI |: |: |542 |407 |418 |477 |620 |571 |631 |662 | |SK |: |: |: |: |406 |431 |366 |517 |562 |281 | |UK |10790 |11654 |10655 |10178 |9899 |7983 |8766 |7590 |7808 |: | |NO |1085 |1139 |828 |908 |1120 |886 |944 |931 |1454 |1018 | |

[1] JO L 249, 17.10.1995, p. 35, modificată ultima dată de Directiva 2004/112/CE a Comisiei din 13 decembrie 2004 de adaptare la progresul tehnic a Directivei 95/50/CE a Consiliului (JO L 367, 14.12.2004, p. 23)

[2] Articolul 9 alineatul (1)

[3] Articolul 9 alineatul (2)

[4] COM(2000) 517 final, 6.9.2000

[5] COM(2005) 430 final, 15.9.2005

[6] COM(2007) 795 final, 13.12.2007

[7] JO L 319, 12.12.1994, p. 7

[8] Directivă modificată ultima dată de Directiva 2004/111/CE din 9 decembrie 2004 de adaptare la progresul tehnic a Directivei 94/55/CE a Consiliului (JO L 365, 10.12.2004, p. 25)

[9] Acordul european privind transportul rutier internaţional al mărfurilor periculoase, încheiat la Geneva la 30 septembrie 1957, cu modificările ulterioare, ultima versiune fiind cea din 2009-2011.

[10] JO L 260, 30.9.2008, p. 13–59

[11] Directiva 2004/112/CE a Comisiei din 13 decembrie 2004 de adaptare la progresul tehnic a Directivei 95/50/CE a Consiliului (JO L 367, 14.12.2004, p. 23)

[12] Suedia a indicat că efectuează un număr substanțial de controale și audituri la terminale, în întreprinderi și în porturi. Țările de Jos au indicat că, în plus, realizează vizite la întreprinderile de transport pentru a efectua controale, audituri și pentru a distribui informații. Belgia a indicat că, în afară de efectuarea inspecțiilor la sediile întreprinderilor, consultanții responsabili cu siguranța raportează rezultatele controalelor efectuate în întreprinderi către autoritățile competente.

[13] Tabelul Eurostat „DS-073082”: Transportul rutier anual de mărfuri periculoase, în funcție de tipul de mărfuri periculoase și clasificat în funcție de activitate